Clara Bryld
Clara Luise Bryld (født 1983 på Frederiksberg i København), bedre kendt som Clara Bryld, er en dansk sanger, pianist, sangskriver/komponist og musikunderviser.

Liv og karriere 
Clara Bryld udgav sit debutalbum On Your Wall i 2010 (Divine Records), indspillet i samarbejde med guitarist Christian Bluhme. I 2011 blev On Your Wall tildelt en præmiering på 75.000 kr. fra Statens Kunstfond og i samme år nomineret til en Danish Music Award Jazz i kategorien "Året Danske Crossover Jazzudgivelse".

I 2016 fulgte opfølgeren Time Turbulence (Gateway Music), indspillet i samarbejde med musiker Emil Jensen.

I 2022 udkom Poems Of A Decade (Luise Music) - en samling nyere og ældre sange, indspillet og produceret af Clara Bryld under coronakrisen.

Efter studentereksamen fra Christianshavns Gymnasium færdiggjorde Clara Bryld i 2012 en kandidatuddannelse (cand.musicae) som sanger/musiker og komponist fra Rytmisk Musikkonservatorium (RMC). Udover sit virke i Danmark har hun spillet koncerter og turneret i lande som Vietnam, Argentina, USA, Norge og Tyskland. Hun har bl.a. samarbejdet med musikere som Efterklang (DK), Django Bates (UK), Henry Grimes (US), Hannah Schneider (DK), Tobias Trier, CS Nielsen samt filminstruktørerne Nicole N. Horanyi, Mette Carla Toft Albrechtsen, Andreas Koefoed og lyriker Christel Wiinblad.

Som musikunderviser i sang, kor, sangskrivning, klaver, hørelære, musikteori og band (sammenspil) har hun været ansat som højskolelærer på Musik og Teaterhøjskolen (2016-2017), Jyderup Højskole (2017-2018) og Den Rytmiske Højskole (2019-2020). Fra 2020 har hun været ansat på Sankt Petri Musikskole og Sankt Petri Skole i indre København, hvor hun underviser i solosang, kor, klaver og elementær musikforståelse.

Clara Brylds morfar Andreas Larsen, også kaldet "Gnisten", var organist i Herlufsholm Kirke (1938-1988) og indenfor samme periode musiklærer på Herlufsholm. Han lærte sin ældste datter, den klassiske filolog Clara Elisabet Bryld, kaldet Clarissa, at spille klaver. Som voksen sendte Clara Elisabet Bryld sine tre døtre, herunder Clara Bryld, til at synge i kor i Frederiksberg Kirke. Clara Bryld begyndte som 5-årig desuden på moderens opfordring at spille klassisk klaver. Hendes musikalske barndom var dermed præget af klassisk musik, indtil hun i teenageårene begyndte at interessere sig for improvisation, jazz, rock, pop, soul m.fl. samt poesi og tekstskrivning. Clara Brylds far er historikeren Claus Bryld.

Diskografi

Som solist 

 2010 - On Your Wall
 2016 - Time Turbulence
 2022 - Poems Of A Decade

Medvirker på 

 2007 - Efterklang: Parades
 2008 - Django Bates & StoRMChaser: Spring Is Here, Shall We Dance?
 2008 - Lima Lima: Oh Mighty Thought Control
 2011 - Hannah Schneider - Window Sessions
 2011 - When Saints Go Machine - Konkylie
 2011 - Johanna Elina - Our Garden
 2012 - Tobias Trier - Elektrisk Regn
 2012 - Diverse Kunstnere - Ti
 2012 - The Act of Killing - Filmsoundtrack
 2013 - Peder: Ghost Of A Smile
 2013 - Efterklang & Copenhagen Phil - The Piramida Concert
 2015 - Kværn - Turen Ned Af Trappen
 2020 - CS Nielsen - Pilgrims

Referencer

Eksterne henvisninger 

 Hjemmeside
 Clara Bryld på Discogs
 https://www.nordicmusiccentral.com/all-news-and-reviews/clara-bryld-denmark-rock-stars-single-track-from-forthcoming-album/
 https://pov.international/kulturlisten-6/
 https://lovecopenhagen.com/clara-bryld-koebenhavnersnuden-402/
 https://politiken.dk/kultur/musik/cd-beat/art5719433/Gammeldags-popsj%C3%A6l-synger-om-den-sv%C3%A6re-k%C3%A6rlighed-og-det-truede-klima
 https://faa.dk/artikel/clara-bryld-sv%C3%A6rmer-for-sp%C3%A6ndende-lydbilleder
 https://politiken.dk/kultur/musik/cd-beat/art4986399/F%C3%A5-danske-kvindestemmer-kan-n%C3%A5-Tina-Dickow

Sangere fra Danmark
Pianister fra Danmark
Sangskrivere fra Danmark
Komponister fra Danmark
Personer fra København